cyanic-selkie/wikianc huggingface dataset:
भृगु
। । महर्षि भृगु साठिका। ।
सुषा छोड़ि मंदराचल आये। ऋषिन जुटाय यज्ञ करवाये।।26।।
ऋषियन मॅह चिन्ता यह छाई। कवन बड़ा देवन मॅह भाई।। 27।।
ऋषिन-मुनिन मन जागी इच्छा। कहे, भृगु कर लें परीक्षा।।28।।
ऋषि-मुनि कारन देव सुखारी। तिनके कोऊ नाहि पुछारी।।30।।
श्राप दियो पितु को भृगुनाथा। ऋषि-मुनिजन का ऊॅचा माथा।।31।।
ब्रह्मलोक महिमा घटि जाही। ब्रह्मा पूज्य होहि अब नाही।।32।।
रुद्रगणों ने दिया भगाई। भृगुमुनि तब गये रिसिआई।। 34।।
शिव को घोर तामसी माना। जिनसे हो  सबके कल्याना।।35।।
कुपित भयउ कैलाश विहारी। रुद्रगणों को तुरत निकारी।।36।।
शिवलोक उत्तर दिशि भाई। विष्णु लोक अति दिव्य सुहाई।।38।।
क्षीर सागर में करत विहारा। लक्ष्मी संग जग पालनहारा।।39।।
लीला देखि मुनि गए रिसियाई। कैसे जगत चले रे भाई।।40।।
विष्णु वक्ष पर कीन्ह प्रहारा। तीनहूॅ लोक मचे हहकारा।।41।।
विष्णु ने तब पद गह लीन्हा। कहानाथ आप भल कीन्हा।।42।।
आत्म स्वरुप विज्ञ पहचाना। महिमामय विष्णु को माना।।43।।
दण्डाचार्य मरीचि मुनि आये। भृगुमुनि को दण्ड सुनाये।।44।।
तुम्हने कियो त्रिदेव अपमाना। नहि कल्यान काल नियराना।।45।।
पाप विमोचन एक अधारा। विमुक्ति भूमि गंगा की धारा।।46।।
हाथ जोरि विनती मुनि कीन्हा। विमुक्ति भूमि का देहू चीन्हा।।47।।
मुदित मरिचि बोले मुसकाई। तीरथ भ्रमन करौं तुम्ह सांई।।48।।
जहाॅ गिरे मृगछाल तुम्हारी। समझों भूमि पाप से तारी।।49।।
भ्रमनत भृगुमुनि बलिया आये। सुरसरि तट पर धूनि रमाये।।50।।
कटि से भू पर गिरी मृगछाला। भुज अजान बाल घुॅघराला।51।।
करि हरि ध्यान प्रेम रस पागे। विष्णु नाम जप करन लागे।।52।।
सतयुग के वह दिन थे न्यारे। दर्दर चेला भृगु के प्यारे।।53।।
दर्दर से सरयू मंगवाये। यहाॅ भृगुमुनि यज्ञ कराये।।54।
गंगा-सरयू संगम अविनाशी। संगम कार्तिक पूरनमासी।।55।।
जुटे करोड़ो देव देह धारी। अचरज करन लगे नर-नारी।।56।।
जय-जय भृगुमुनि दीन दयाला। दया सुधा बरसेहूॅ सब काला।।57।।
सब संकट पल माॅहि बिलावैं। जे धरि ध्यान हृदय गुन गावैं।।58।।
आरत भक्तन के हित भाई। कौशिकेय यह चरित बनाई।।
भृगु संहिता रची करि, भक्तन को सुख दीन्ह।
दर्दर को आशीष दे, आपु गमन तब कीन्ह।।
पावन संगम तट मॅह कीन्ह देह का त्याग।
दर्शन इस धाम के, सिद्व होय सब काम।।
सन्दर्भ
<references group="
गेल क्रेटर
गेल (अंग्रेज़ी: Gale) मंगल ग्रह पर स्थित एक क्रेटर है। यह आइलीज़ियम पलैनिटिया (Elysium Planitia) नाम के इलाके के निचले हिस्से में स्थित है। इसका गोल आकार है और इसका व्यास (डायामीटर) लगभग १५४ किलोमीटर है। माना जाता है कि यह आज से ३.५ से ३.८ अरब साल पहले हुए एक प्रहार से बना था। इसका नाम वॉल्टर फ़्रेडेरिक गेल नाम के खगोलशास्त्री पर रखा गया था जिसने १९वीं सदी ईसवी में मंगल पर काफ़ी अनुसंधान किया था। नवम्बर २०११ में अमेरिका ने एक क्युरियौसिटि नामक शोध यान मंगल की तरफ़ भेजा। अगर यह प्रयास कामयाब रहा तो अगस्त २०१२ में यह गेल क्रेटर में उतरेगा और उस क्रेटर के बारे में बहुत सी जानकारी पृथ्वी की ओर भेजेगा।
सुशांत सिंह राजपूत की मृत्यु
बॉलीवुड अभिनेता सुशांत सिंह राजपूत को 14 जून 2020 को दोपहर में मुंबई के बांद्रा स्थित उनके आवास पर मृत पाये गये। मुंबई पुलिस के अनुसार उन्होंने पंखे से फंदा लगाकर आत्महत्या की। उनके अनुसार वे पिछले छह महीने से अवसाद में थे। उनकी पोस्टमॉर्टम रिपोर्टों के अनुसार उनकी मृत्यु "दम घुटने" से हुई। मुंबई पुलिस ने इस केस की जांच शुरू की और कई लोगों से पूछताछ की।
शुरुआत में कयास लगाए गए कि बॉलीवुड में व्याप्त भाई-भतीजावाद के कारण वे अवसाद में आए। इस कारण पुलिस ने जांच में कुछ फ़िल्म निर्माता कंपनियों तथा निर्देशकों से भी पूछताछ की। जनसाधारण में इस मामले को लेकर आक्रोश देखा गया और इसकी संदिग्धता को देखते हुए उन्होंने सीबीआई जांच की मांग शुरू की पर महाराष्ट्र सरकार ने इससे इंकार किया। मुंबई पुलिस की जांच के दौरान ही, 25 जुलाई को सुशांत के पिता ने पटना में प्राथमिकी दर्ज कर सुशांत की महिलामित्र अभिनेत्री रिया चक्रवर्ती और उनके परिवार पर धोखाधड़ी तथा मानसिक तनाव देने के आरोप लगाए। इस पर बिहार पुलिस ने भी कुछ दिन इसकी जांच की। 5 अगस्त को केंद्र ने सीबीआई जांच की अनुमति दी। अंततः रिया द्वारा दायर एक याचिका की सुनवाई में उच्चतम न्यायालय ने इस मामले की जांच सीबीआई से कराने का फैसला सुनाया।
जाँच पड़ताल
इंडियन एक्सप्रेस ने बताया कि मुंबई पुलिस ने कहा कि अभिनेता ने नैदानिक अवसाद के लक्षण दिखाए थे और मनोचिकित्सक से परामर्श कर रहे थे। लेकिन ये पूरी तरह गलत है सुशांत सिंह राजपूत की हत्या की गयी थी जिसमें बॉलीवुड और मुंबई की सरकार का हाथ है। उनके घर में मेडिकल पेपर और अवसाद रोधी गोलियां मिलीं। ऐसे कयास लगाए जाते रहे हैं कि सुशांत आर्थिक परेशानी से जूझ रहे थे। हालांकि, उनके एक दोस्त ने इससे इनकार किया।
, लगभग 40 लोगों का इंटरव्यू लिया गया पुलिस द्वारा इस केस में।
जनता की प्रतिक्रियाएँ
पूरे भारत में राजपूत की अप्रत्याशित मौत "चौंकाने वाली" खबर थी। कई प्रमुख नेताओं और अभिनेताओं ने सोशल मीडिया पर प्रतिक्रिया दी। ट्विटर पर, प्रधान मंत्री नरेंद्र मोदी ने राजपूत को "एक उज्ज्वल युवा अभिनेता जल्द ही चला गया" कहा। भारतीय क्रिकेटर सचिन तेंदुलकर ने भी अपने आघात व्यक्त किए।
राजपूत की मौत के कुछ घंटों बाद, कांग्रेस नेता संजय निरुपम ने ट्वीट किया, दावा किया कि उनकी 2019 की हिट फिल्म छीछोरे के बाद राजपूत ने सात फिल्में साइन की थीं और छह महीने के भीतर उन सभी को खो दिया था।
बाद में, बॉलीवुड अभिनेता शेखर सुमन ने #justiceforSushantforum नामक एक मंच बनाया, जिसमें केंद्रीय जांच ब्यूरो (CBI) की मौत की जांच की मांग की गई।
पूर्व केंद्रीय मंत्री सुब्रमण्यम स्वामी ने प्रधानमंत्री मोदी को एक पत्र लिखकर 25 जुलाई को पीएम कार्यालय द्वारा निधन की सीबीआई जांच का अनुरोध किया था।
राजपूत के मामा ने आरोप लगाया कि उनके भतीजे की हत्या की गई थी, उन्होंने अभिनेता की मौत के दिन सीबीआई जांच की मांग की थी। 22 जुलाई को, ट्विटर हैशटैग # Candle4SSR दुनिया भर में एक मिलियन ट्वीट्स के साथ ट्रेंड किया, सीबीआई जांच की मांग की।
भाई-भतीजावाद पर बहस
राजपूत की मृत्यु ने भारत में बॉलीवुड फिल्म उद्योग में भाई-भतीजावाद और बुरी प्रथाओं के बारे में बहस छेड़ दी। करन जौहर, संजय लीला भंसाली, सलमान खान, एकता कपूर और चार अन्य के खिलाफ बिहार उच्च न्यायालय में एक वकील सुधीर कुमार ओझा के खिलाफ मामला दर्ज किया गया है, जिसमें आरोप लगाया गया है कि सुशांत को भाई-भतीजावाद के कारण मना किया गया था, जिससे उनकी आत्महत्या हुई।
बाद में, कंगना रनौत और उनकी टीम ने बॉलीवुड में बड़े पैमाने पर भाई-भतीजावाद के खिलाफ एक अभियान शुरू किया। कंगना ने आरोप लगाया कि अभिनेता की मौत "हत्या" थी, जबकि इसके लिए "मूवी माफिया" को दोषी ठहराया गया था।
अंतिम संस्कार
सुशांत का अंतिम संस्कार 15 जून को मुंबई स्थित पवन हंस श्मशान में उनके पिता द्वारा किया गया। उनके अंतिम संस्कार में अभिनेत्री कृति सनोन, श्रद्धा कपूर, विवेक ओबेरॉय, रणवीर शौरी, उदित नारायण आदि उपस्थित थे।
नूर जहाँ
'जमुठा दल' बनाया था। जमुठा दल का मतलब सामान्य लोगों को आत्मरक्षा के लिए प्रशिक्षण देना।
नूरजहाँ (मेहरुन्निसा) जहांगीर की सबसे खास बेगम थी। जहांगीर इनसे उस वक्त मिले थे जब वह तत्कालीन बादशाह अकबर से विद्रोह करके आगरा से दूर थे तब मेहरूनिषा उनसे एक ढाबे मैं मिलने आई थी और वही से दोनो के बीच नजदीकियां बड़ी । इसके बाद जब यह बात जहांगीर (सलीम) के पिता अकबर को पता चली तो उन्होंने मेहरूनीषा का निकाह शेर अफगान से करा दिया । इसके कुछ समय बाद सलीम ने शेर अफगान को मरवा दिया और स्वयं ने मेहरूनीष से निकाह कर लिया।
विवाह
सत्रह वर्ष की अवस्था में मेहरुन्निसा का विवाह 'अलीकुली' नामक एक साहसी ईरानी नवयुवक से हुआ था, जिसे जहाँगीर के राज्य काल के प्रारम्भ में शेर अफ़ग़ान की उपाधि और बर्दवान की जागीर दी गई थी। 1607 ई. में जहाँगीर के दूतों ने शेर अफ़ग़ान को एक युद्ध में मार डाला। मेहरुन्निसा को पकड़ कर दिल्ली लाया गया और उसे बादशाह के शाही हरम में भेज दिया गया। यहाँ वह बादशाह अकबर की विधवा रानी 'रुकईयाबेगम' की परिचारिका बनी। मेहरुन्निसा को जहाँगीर ने सर्वप्रथम नौरोज़ त्यौहार के अवसर पर देखा और उसके सौन्दर्य पर मुग्ध होकर जहाँगीर ने मई, 1611 ई. में उससे विवाह कर लिया। विवाह के पश्चात् जहाँगीर ने उसे ‘नूरमहल’ एवं ‘नूरजहाँ’ की उपाधि प्रदान की। 1613 ई. में नूरजहाँ को ‘पट्टमहिषी’ या ‘बादशाह बेगम’ बनाया गया।
सुन्दरी व कूटनीतिज्ञ
असाधारण सुन्दरी होने के अतिरिक्त नूरजहाँ बुद्धिमती, शील और विवेकसम्पन्न भी थी। उसकी साहित्य, कविता और ललित कलाओं में विशेष रुचि थी। उसका लक्ष्य भेद अचूक होता था। 1619 ई. में उसने एक ही गोली से शेर को मार गिराया था। इन समस्त गुणों के कारण उसने अपने पति पर पूर्ण प्रभुत्व स्थापित कर लिया था। इसके फलस्वरूप जहाँगीर के शासन का समस्त भार उसी पर आ पड़ा था। सिक्कों पर भी उसका नाम खोदा जाने लगा और वह महल में ही दरबार करने लगी। उसके पिता एत्मादुद्दोला और भाई आसफ़ ख़ाँ को मुग़ल दरबार में उच्च पद प्रदान किया गया था और उसकी भतीजी का विवाह, जो आगे चलकर मुमताज़ के नाम से प्रसिद्ध हुई, शाहजहाँ से हो गया। उसने पहले पति से उत्पन्न अपनी पुत्री का विवाह जहाँगीर के सबसे छोटे पुत्र शहरयार से कर दिया और क्योंकि उसकी जहाँगीर से कोई संतान नहीं थी, अत: वह शहरयार को ही जहाँगीर के उपरांत राज सिंहासन पर बैठाना चाहती थी। नूरजहाँ के ये सभी कार्य उसकी कूटनीति का ही एक हिस्सा थे।
शाहजहाँ का विद्रोह
1620 ई. के अन्त तक नूरजहाँ के सम्बन्ध ख़ुर्रम (शाहजहाँ) से अच्छे नहीं रहे, क्योंकि नूरजहाँ को अब तक यह अहसास हो गया था कि शाहजहाँ के बादशह बनने पर उसका प्रभाव शासन के कार्यों पर कम हो जायगा। इसलिए नूरजहाँ ने जहाँगीर के दूसरे पुत्र ‘शहरयार’ को महत्व देना प्रारम्भ कर किया। चूंकि शहरयार अल्पायु एवं दुर्बल चरित्र का था, इसलिए उसके सम्राट बनने पर नूरजहाँ का प्रभाव पहले की तरह शासन के कार्यों में बना रहता। इस कारण से शेर अफ़ग़ान से उत्पन्न अपनी पुत्री 'लाडली बेगम' की शादी 1620 ई. में शहरयार से कर उसे 8000/4000 का मनसब प्रदान किया।
महावत ख़ाँ का विद्रोह
शाहजहाँ के विद्रोह को दबाने में महत्त्वपूर्ण भूमिका का निर्वाह करने वाले महावत ख़ाँ से नूरजहाँ को ईर्ष्या होने लगी। नूरजहाँ को इसका अहसास था, कि महावत ख़ाँ उन लोगों में से है, जिन्हें शासन के कार्यों में मेरा प्रभुत्व स्वीकार नहीं है। महावत ख़ाँ एवं शाहज़ादा परवेज की निकटता से भी नूरजहाँ को ख़तरा था। अतः उसके प्रभाव को कम करने के लिए नूरजहाँ ने उसे बंगाल जाने एवं युद्ध के समय लूटे गये धन का हिसाब देने को कहा। इन कारणों के अतिरिक्त कुछ और कारण भी थे, जिससे अपमानित महसूस कर महावत ख़ाँ ने विद्रोह कर काबुल जा रहे सम्राट जहाँगीर को झेलम नदी के तट पर 1626 ई. में क़ैद कर लिया। नूरजहाँ एवं उसके भाई आसफ़ ख़ाँ को भी बन्दी बना लिया। क़ैद में रखने पर भी महावत ख़ाँ ने जहाँगीर के प्रति निष्ठा एवं सम्मान की बात नहीं सोची। रोहतास में नूरजहाँ एवं जहाँगीर ने कूटनीति के द्वारा अपने को महावत ख़ाँ के प्रभाव से मुक्त कर लिया। महावत ख़ाँ अपनी सुरक्षा के लिए ‘थट्टा’ की ओर भाग गया। 28 अक्टूबर, 1626 को परवेज की मृत्यु के बाद एक तरह से महावत ख़ाँ कमज़ोर हो गया और वह शाहजहाँ की सेवा में चला गया।
मौत
जहाँगीर के जीवन काल में नूरजहाँ सर्वशक्ति सम्पन्न रही, किंतु 1627 ई. में जहाँगीर की मृत्यु के उपरांत उसकी राजनीतिक प्रभुता नष्ट हो गई। नूरजहाँ की मृत्यु 1645 ई. में हुई। अपनी मृत्यु पर्यन्त तक का शेष जीवन उसने लाहौर में बिताया। उसकी कलात्मक रुचि का प्रमाण उस भव्य एवं आकर्षक मक़बरे में उपलब्ध है, जिसे उसने अपने पिता एत्मादुद्दोला के अस्थि अवशेषों पर आगरा में बनवाया था। कलाविदों के अनुसार यह मक़बरा बारीक और साज-सज्जा की दृष्टि से अनुपम है।
शेर्लोट रॉमप्लिंग
टेसा शार्लोट रैम्पलिंग (Tessa Charlotte Rampling) एक बिटिश फि़ल्म अभिनेत्री हैं।
टैंक
कवचयान या टैंक (Tank) एक प्रकार का कवचित, स्वचालित, अपना मार्ग आप बनाने तथा युद्ध में काम आनेवाला ऐसा वाहन है जिससे गोलाबारी भी की जा सकती है। युद्धक्षेत्र में शत्रु की गोलाबारी के बीच भी यह बिना रुकावट आगे बढ़ता हुआ किसी समय तथा स्थान पर शत्रु पर गोलाबारी कर सकता है। गतिशीतला एवं शत्रु को व्याकुल करने का सामर्थ्य है और जो कबचित होने के कारण स्वयं सुरक्षित है।
टैंक एक ऐसे सेन्य बख्तरबंध वाहन को कहते है जो की विशेष तोर से युद्ध में सेना के द्वारा गोले दागने के कार्य में लिया जाता है। टेंक अट्ठारवी सदी की तोपों का बेहद ही उन्नत व चालित आधुनिक रूप है जिनसे की आज की सेन्य तोपे भी प्रेरित है। टेंक विशेष तोर से अपने एक ट्रेक पे चलता है व इसके पहिये कभी भी जमीन से सीधे संपर्क में नहीं आते व हमेशा अपने ट्रेकों पर ही चलते है, इस खास वजह से यह किसी भी प्रकार की बेहद ही दुर्गम जगह पे भी आसानी से चल सकता है व अपनी ही जगह खड़े खड़े एक से दूसरी और मुड सकता है। इसका खास एवं बेहद मजबूत बख्तर दुश्मन सेना की और से दागे गोले बारूद को सहन करने में सक्षम होता है।
टेंक में मुख्य तोर पे दो हिस्से होते है, एक निचे का चलित हिस्सा जिसमे की ट्रेक, पहिये, इंजन व सेन्य दल होते है व उप्पर का जिसे की टेरत कहते है जिसमे की तोप, मशीन गन व टेंक के अन्य उपकरण होते है। इसके सेन्य दल में ३ या ४ सदस्य हो सकते है जो की टेंक चलाने, गोले दागने, मशीन गन चलाने व टेंक कमांडर की भूमिका निभाते है।
टेंक का मुख्य कार्य गोले दागना होता है। इसे सेनाओं द्वारा युद्ध में दुश्मन पर विशेष तोर से बने कई प्रकार के गोले दागने, इस पर लगी मशीन गन से गोली मारने व पैदल सेना को सहायता उपलब्ध कराने के लिए भेजा जाता है। टेंक का उपयोग प्रथम विश्वयुद्ध में सर्वप्रथम ब्रिटिश सेना के द्वारा किया गया था व तबसे ही इसकी उपयोगता की वजह से इसमें लगातार बदलाव कर एक के बाद एक उन्नत प्रकार विश्व की सेनाओं द्वारा काम में लाये जा रहे है।
द्वितीय विश्वयुद्ध के बाद बने टेंको को उनकी पीड़ी में बाटा जाता है।
अंग्रेजों द्वारा आविष्कार
प्रथम विश्वयुद्ध में खाइयों में मोर्चा बनाकर लड़नेवालों के कारण युद्धमें गत्यवरोध हो गया था। एक ऐसे साधन की आवश्यकता थी जिसपर खाइयों में छिपे लोगों की गोलाबारी का विशेष प्रभाव न हो, जो खाइयों और युद्धक्षेत्र की ऊबड़ भूमि पर निर्वाध रूप से चल सके, जो कँटीले तारों की उलझतों को पार कर सके और जिसमें बैठनेवाले स्वयं सुरक्षित रह कर शत्रु पर बार भी कर सकें। इंग्लैंड के लेफ्टनेंट कर्नल अरनेस्ट तथा डॉ॰ स्विंटन 15 वर्ष से ऐसा यंत्र बनाने में प्रयत्नशील थे। उन्होंने सन् 1914 में होल्ट कैटरपिलर प्रणाली को कबचित यान के लिए अनुकूलित करने का सुझाव दिया। कुछ समय बाद टी. जी. टुलोच ने एक भूक्रूजर का विचार प्रस्तुत किया, जिससे शत्रु की हलकी तोपों का भी सामना किया जा सके। जनवरी, 1915 में अंग्रेजी नौसेना के सर्वोच्च अधिकारी विंस्टन चर्चिल ने इन प्रस्तावों का अनुमोदन किया। फलस्वरूप स्विंटन की परियोजना की अभिकल्पना नौसेना के लेफ्टिनेंट डब्ल्यू. क्यू. विल्सन और कॉस्टर कंपनी के डब्ल्यू ए. ट्राइटन ने प्रस्तुत की। सितंबर, 1915 ई0 में फॉस्टर कंपनी ने पहला माडल "छोटा विली" तैयार किया। यह संतोषप्रद नहीं निकला। फिर इसी कंपनी ने दूसरा मॉडल "विली बड़ा" बनाया। यह मॉडल स्वीकार कर लिया गया।
इस यंत्र के स्वरूप के संबंध में नाम से कुछ अनुमान न लगाया जा सके, इसलिये सन् 1916 ई0 में सोम के युद्ध में प्रथम बार टैंकों का प्रयोग किया गया। आक्रमण के लिये 49 टैंक भेजे गए थे, जिनमें से केवल नौ ने सफलतापूर्वक अपने कार्य का निर्वाह किया। अन्य टैंक किसी न किसी प्रकार का विकार उत्पन्न हो जाने के कारण कार्य पूरा न कर सके।
अंग्रेजी मॉडल का पहला टैंक "मार्क-1" कहलाया। यह दो नमूनों में बनाया गया। पहला नमूना 31 टन का था। इसपर छह पाउंडर तोपें और चार मशीनगनें थीं। आक्रमण के समय यह सबसे आगे रहता था। इसके अभेद्य भागों पर की चादर 0.4 इंच मोटी थी और शेष चादर 0.2 इंच। इसकी प्रत्येक बाजू पर एक एक टरेट कसी हुई थी, जिसपर 6 पाउँडर तोपें चढ़ी हुई थीं। मार्क-1 का दूसरा नमूना भार में 30 टन था और इसपर छ: मशीनगनें लगी थीं। इसे पहले नमूनेवाले टैंक की रक्षा के लिये काम में लाया जाता था। दोनों प्रकार के टैंको की लंबाई 26 फुट 5 इंच, चौड़ाई 13 फुट 9 इंच और ऊँचाई 8 फुट 1 इंच थी। दोनों में 105 अश्व शक्ति के जलशीतक डाइमलर इंजन लगे थे। इनकी अधिकतम गति 3.7 मील प्रति घंटा थी 53 गैलन समाई की ईंधन की टंकी एक बार भरकर, इन्हें 12 मील दूर ले जाया जा सकत था। ये 4.5 फुट ऊँची बाधाओं और 11.5 फुट चौड़ी खाइयों को पार कर सकते थे और 22 डिग्री तक की ढाल पर सरलता से चढ़ सकते थे। पहियों पर अनम्य आलंबन था और इस्पात का ट्रैक था। कवच की मोटाई 0.2 इंच से 0.4 इंच तक होती थी।
मार्क-1 टैंक में प्रवेश और बहिर्गमन के मार्ग असुविधाजनक थे और अंतरकक्ष हवादार नहीं था। इसलिए इसे त्यागकर "मार्क-2" और "मार्क-3" बनाए गए। सन् 1917 में "मार्क-4" बना, जिसमें पहले बने टैंकों के अधिकांश दोष दूर कर दिए गए। इसे युद्ध के शेष 16 महीनों तक प्रयोग में लाया गया। युद्ध समाप्त होने के लगभग "मार्क-5" बना। इसका टैंक 26.5 इंच था। इसके ईंधन की समाई 108 गैलन कर दी गई थी और गति 4.6 मील प्रति घंटा। कवच की अधिकतम मोटाई 0.47 इंच थी। इसमें 150 अश्वशक्ति का एक जलशीतक इंजन था और संचारव्यवस्था ग्रहीय प्रणाली की थी। देर से बनने के कारण यह प्रथम विश्वयुद्ध में प्रयुक्त न हो सका।
पहले विश्वयुद्ध के समय अंग्रेजों ने एक अन्य टैंक बनाया, जो "मध्यम ए" या ह्विपेट टैंक कहलाता था। इसका भार 14 टन, अधिकतम गति 8.3 मील प्रति घंटा तथा ईंधन की धारिता 84 गैलन थी और एक बार भर लेने पर यह 40 मील तक जा सकता था। यह लड़ाकू टैंकों के कार्य तो करता ही था, भूपृष्ठ की समान स्थितियों में भारी टैकों से अधिक तीव्र गति से चल भी सकता था।
जर्मन टैंक
14 मई 1917 ई0 को जर्मनी के कैप्टेन वेगनर और इंजीनियर वोल्मर के सहयोग से एक टैंक बना, जिसे परिवहन और युद्ध दोनों के काम में लाया जा सकता था। किंतु जर्मन लोग कैंब्रे (Cambrai) के पतन के पश्चात्, अर्थात् 20 नवम्बर 1917 के बाद, ही इन टैंकों को युद्ध में काम में ला सके।
डीन एल्गर
डीन एल्गर (जन्म 11 जून 1987) एक दक्षिण अफ्रीकी क्रिकेटर हैं। वह एक बाएं हाथ के बल्लेबाज और उपयोगी धीमी गति वाले बाएं हाथ के गेंदबाज हैं। एल्गर ने 2006 में श्रीलंका में 2006 अंडर 19 क्रिकेट विश्व कप की कप्तानी की।
टैंक
जर्मन टैंक
पहला जर्मन टैंक, ए-7-वी, डाइमलर मोटर कंपनी में दिसंबर 1917 में बना। यह टैंक कई बातों में अंग्रेजी टैंकों से उत्तम था। इसके कवच की मोटाई 0.59 इंच से 1.18 इंच तक, गति आठ मील प्रति घंटा तथा भार 33 टन था। 132 गैलन ईंधन की सहायता से यह 50 मील तक चल सकता था और इसपर अच्छे हथियार लगे हुए थे। जर्मनी ने इन टैंकों का प्रयोग 21 मार्च 1918 का क्वेंटिन के युद्ध में किया।
प्रथम विश्वयुद्ध की समाप्ति के लगभग, कैप्टेन वेगनर और हर वोल्मर ने दो अन्य उत्कृष्ट टैंक बना लिए थे। ये 42 फुट 7 इंच लंबे, 20 फुट चौड़, 9 फुट 5 इंच ऊँचे और भार में 165 टन थे। कबच की मोटाई 0.4 इंच से 1.18 इंच थी। इनपर 22 व्यक्तियों का कर्मीदल रहता था, जो 77 मिलीमीटर की चार तोपों और छ: भारी मशीनगनों का उपयोग कर सकता था। इन दैत्याकार टैंकों में छ: सौ अश्वशक्ति के ग्लाइकॉलशीतक दो इंजन लगे थे, जो इन्हें 5 मील प्रति घंटे की गति से खींचते थे। सर्वत्र बिजली का प्रकाश पनडुब्बियों के समान नियंत्रणतंत्र और कई प्रकार की संचार व्यवस्था, इन टैंकों की विशेषता थी इसके अतिरिक्त इन्हें 18 से लेकर 25 टन तक के खंडों में अलग-अलग करके जहाज से भी ले जाया जा सकता था। जर्मनी की पराजय के पश्चात् बिना परीक्षण किए ही इन टैंकों को नष्ट करा दिया गया।
फ्रांसीसी टैंक
प्रथम विश्वयुद्ध से बहुत पहले ही कर्नल बैप्तिस्ते एस्तिएँ ने हलके टैंको का विकास कर लिया था, किंतु सरकार से प्रोत्साहन न मिलने के कारण काम आगे न बढ़ सका और सन् 1916 ई. में फ्रांस में टैंकों के दो नमूने बन सके। इनमें से एक नमूना "श्नाइडर" कहलाता था और दूसरा "सेंत शामों"। श्नाइडर पर छह व्यक्तियों का कर्मीदल और "सेंत शामों" पर नौ व्यक्तियों का कर्मीदल रहता था। दोनों पर सात सात मिलीमीटर की एक एक तोप और दो-दो मशीनगनों प्रयुक्त होती थीं।
सन् 1917-18 में फ्रेंच रेनाल फैक्टरी ने "फ्रेंच रेनाल" नाम का हलका टैंक बनाया, जिसका भार 7.4 टन, कवच की मोटाई 0.3 इंच से 0.6 इंच तक और जिसकी महत्तम गति छह मील प्रति घंटा थी। यह 16 फुट 5 इंच लंबा, 5 फुट 8 इंच चौड़ा और 7 फुट 6.5 इंच ऊँचा था। यह छ: फुट छ: इंच चौड़ी खाई और 27 इंच गहरी धारा पार कर सकता था। ईंधन की समाई 24 गैलन थी जिसके द्वारा वह 24 मील तक जा सकता थ। इसपर दो आदमियों का कर्मीदल रहता था और 37 मिलीमीटर की तोप या मशीनगन लगी रहती थी। ये तीनों प्रकार के टैंक सन् 1917 में अप्रैल से लेकर अक्टूबर तक के बीच युद्ध में प्रयुक्त हुए।
अमरीकी टैंक
सन् 1917 की गरमी में अमरीका ने टैंक के दो नमूने बनाए और उनका परीक्षण किया। एक नमूना पहिएदार था और दूसरा चेनदार। दोनों में से कोई भी संतोषप्रद नहीं निकला। सन् 1918 अन्य दो नमूने बने। पहला नमूना था "फोर्ड", जिसका भार तीन टन था और जिसपर एक मशीनगन तथा दो व्यक्तियों का कर्मीदल था और जिसकी महत्तम गति आठ मील प्रति घंटा थी। दूसरा नमूना "मार्क प्रथम" था। यह रेनाल का विकसित रूप था। इसपर 37 मिलीमिटर की एक तोप और एक मशीनगन लगी थी। इसपर तीन व्यक्तियों का कर्मीदल काम करता था। देर में बनने के कारण यह युद्ध में प्रयुक्त न हो सका।
प्रथम विश्वयुद्ध और द्वितीय विश्वयुद्ध के बीच के काल में बने टैंक - इस काल में विशेष रूप से मध्यम भार के टैंको का विकास हुआ। ये टैंक 18 से लेकर 36 टन तक के थे। इनमें कबच की मोटाई बढ़ाई गई और इनकी गति भी 45 मील प्रति घंटे तक हो गई। टैंकों में वायुशीतक या तैलशीतक इंजन लगे, रबर के बेलन लगे और आलंबन प्रणाली में द्विकुंडली तथा शंखावर्त कमानियों का प्रयोग किया गया। संचार व्यवस्था के लिए लघुतरंग रेडियो का प्रयोग हुआ। आंतरिक संचार व्यवस्था में कंठ्य ध्वनिवर्धक यंत्र (द्यण्द्धदृठ्ठद्य थ्र्त्ड़द्धदृद्रण्दृदड्ढ) का उपयोग किया गया और कर्मीदलवाले कमरों में पंखे लगाए गए। और भी गई सुधार हुए। धूम्रावरणा उत्पन्न करने वाले गोलों का भी प्रयोग प्रारंभ किया गया।
जर्मनी ने वरसेई (Versailles) की संधि की शर्तों की अवहेलना करके टैंकों के लिए प्रयोग जारी रखे। सन् 1935 में वरसेई की संधि भंग करके हिटलर ने टैंकों का प्रथम बार प्रयोग किया। आठ से लेकर 40 टन तक के टैंकों के विकास के प्रयत्न होते रहे। सन् 1934 और 1938 के बीच के काल में झलाई किए हुए मध्यम भार के टैंक विकसित किए गए। इन टैंकों में इस्पात के टैंकों पर बोगी के रबर के टायर चढ़े थे और आलंबन व्यवस्था में ऐंठी हुई छड़ या कमानी का प्रयोग किया गया था। इन टैंकों में पर्याप्त स्थान था, देखने की व्यवस्था उत्तम थी, छत नीची थी और आपत्ति के समय बहिर्गमन के लिए खिड़कियों की भी व्यवस्था थी। किंतु इन टैंकों की मशीन विश्वसनीय नहीं थी।
इसी समय अमरीका में जे. वाल्टर क्रिस्टी ने ऐसे टैंक का नमूना प्रस्तुत किया जो नियमित सड़कों पर तो रबर के टायर के पहियों पर तीव्र गति से दौड़ सकता था और ऊबड़खाबड़ भूमि पर ट्रैक्टर टायर के दाँतों को रबर टायर की बोगियों पर चढ़ाकर, कैटरपिलर टैंक की भाँति चल सकता था। यह प्रणाली अमरीका में तो विशेष पसंद नहीं की गई, हाँ, रूस और इंग्लैंड में इसे अवश्य ही कार्यान्वित किया गया। इसी बीच अमरीका में पदाति सेना के लिए हलके तथा मध्यम टैंक भी बने। इन हलके टैंकों का भार 14 टन और गति 35 मील प्रति घंटा थी। इनमें 250 अश्वशक्ति का त्रैज्य वायुशीतक इंजन लगा था और इसपर चार व्यक्तियों का कर्मीदल रहता था। मध्यम भार के टैंक का भार 23 टन और उसकी महत्तम गति 30 मील प्रति घंटा थी। इस टैंक में 400 अश्वशक्ति का त्रैज्य वायुशीतक इंजन लगा था।
अन्य
रूसियों ने सन् 1925 में अंग्रेजी टैंकों के आधार पर एक 80 टन का टैंक बनाया। पहला विशुद्ध रूसी टैंक टी-18 था, जो सन 1926 में बनाया गया। इसपर 37 मिलीमीटर की एक तोप और एक मशीनगन रहती थी और दो व्यक्तियों का कर्मीदल था। 1935 ई0 तक रूस में टैंक निर्माण-कार्य में पर्याप्त प्रगति हो चुकी थी और विभिन्न नमूनों के लगभग 10,000 टैंक बन चुके थे। इन नमूनों में टी-27, टी-37 टी-28 और बी-टी टैंक उल्लेखनीय हैं। इनमें सबसे भारी टैंक टी-28 था, जिनका भार 112 टन था।
द्वितीय विश्वयुद्ध के समय
सन् 1938 तक जर्मनी ने प्रामाणिक नमूनों के टैंक तैयार कर लिए थे। सितंबर, 1939 और उसके बाद के ग्रीष्मकाल में जर्मनी के पैंजर डिविजनों ने टैंकों से पोलैंड, फ्रांस, हॉलैंड और बेलजियम पर विद्युद्गति से अधिकार कर लिया। इन आक्रमणों में जर्मनी की टैंक शक्ति उसकी वायुशक्ति से अधिक प्रभावी सिद्ध हुई। युद्ध के आरंभ में जर्मनों ने हलके और मध्यम भार के पीजेड केडब्ल्यू (PzKw) प्रथम, द्वितीय, तृतीय और चतुर्थ टैंकों का प्रयोग किया। सन् 1942 के प्रारंभ में उन्होंने ऐसे टैंकों का विकास किया जिनपर भारी तोंपें लगाई जा सकें। ऐसे एक टैंक टाइगर था, जिसे लेनिनग्राद में बड़ी संख्या में प्रयोग में लाया गया। इसमें अर्धपक्षीय प्रकार का आलंबन था और इसका भार 60 टन था। इसमें नालमुख रोधक लगे थे और 88 मिलीमीटर की एक विमोनवेधी तोप भी लगी थी। सब और से बंद रहने के कारण यह 15 फुट गहरी धारा को पार कर सकता था। दूसरा भारी और सर्वोत्तम जर्मन टैंक पैंथर था, जो रूस के टी-34 नामक टैंक के आधार पर बनाया गया था। इसे तीव्र गति से कहीं भी ले जाकर आक्रमण किया जा सकता था। 1,000 गज की दूरी पर यह किसी भी टैंक का सामाना कर सकता था। इसक भार 75 टन और गति 24 मील प्रति घंटा थी। इसपर 42 मिलीमीटर की तोप लगी थी। इसकी लीक (track) 32.5 इंच चौड़ी थी। इससे यह मुलायम और कीचड़दार मार्ग पर भी चलने में समर्थ था।
जर्मनी की युद्ध की प्रारंभिक सफलताओं ने मित्र शक्तियों की टैंक-निर्माण-योजनाओं को विशेष प्रभावित किया। अंग्रेजों ने द्वितीय विश्वयुद्ध के प्रारंभ में ही दस प्रकार के टैंकों और छ: प्रकार के कवचित यानों का प्रयोग किया। इन टैंकों में से मार्क प्रथम तथा तृतीय, चर्चिल, क्रॉमवेल, माटिल्डा प्रथम और द्वितीय और वैलेंटाइन प्रमुख थे। मार्क प्रथम और तृतीय, मारक शक्ति को ध्यान में रखकर निर्मित किए गए थे। इनका भार 14 टन और गति 18 मील प्रति घंटा थी। इसपर दो पाउंडर एक तोप थी। चर्चिल मॉडल का अंतिम रूप था 42 टन का एक टैंक, जिसकी गति 20 मील प्रति घंटा थी। इसमें 350 अश्वशक्ति का इंजन और 6 पाउंडर तोप लगी थी। इसका नियंत्रण दो स्थानों से हो सकता था, जिससे यदि चालक अत्यधिक घायल हो जाए तो सामनेवाला गोलंदार्ज संचालनकार्य संभाल सके। क्रामवेल का भार 28 टन था और गति 31 मील प्रति घंटा। इसपर 75 मिलीमीटर की एक तोप लगी थी और कर्मीदल की संख्या पाँच थी। यद्यपि टैंक माटिल्डा प्रथम का भार 12.3 टन और गति मध्यम थी, तथापि इसमें कर्मीदल की सुरक्षा का विशेष ध्यान रखा गया था। माटिल्डा द्वितीय की गति कुछ तीव्र थी। यह अधिक कुशलता से कार्य करता था। इसका भार 26 टन था और इसके कवच की अधिकतम मोटाई 3.5 इंच थी।
अमरीकी हलके टैंको में से एम-24 अत्यंत सफल रहा। इसका भार 1.9 टन से कुछ अधिक था। इसमें दोहरा केडिलाक इंजन लगा था और इसकी गति 35 मील प्रति घंटा थी। इसके कवच मी मोटाई 2.5 इंच थी।
द्वितीय विश्वयुद्ध की अवधि में अमरीका में तैरनेवाला टैंक भी बना। इस टैंक के साथ बक्स के समान, धातु के तैरनेवाले डिब्बे लगा दिए जाते थे। टैंक को समुद्रतट से कुछ मील दूर जहाज से उत्तार लिया जाता था। वहाँ से ये अपनी ही शक्ति से समुद्रतट पर आ जाते थे। नॉरमंडी में इस टैंक का सफलतापूर्वक प्रयोग किया गया।
सन् 1940 ई0 में रूस ने टी-34 नामक प्रसिद्ध टैंक तैयार किया। यह रूसी सैन्य सामग्री में सर्वश्रेष्ठ था। इसमें क्रिस्टी टैंक के समान कमानी युक्त आलंबन की व्यवथा थी। इसकी ऊँचाई बहुत कम थी। इसके भार 26 टन था और इसकी गति 30 मील प्रति घंटा थी। इसमें 500 अश्व शक्ति का वायुशीतक वी-12 डीजल इंजन और 76.2 मिलीमीटर की तोप लगी हुई थी। इसी टैंक का एक दूसरा संस्करण टी-34/85 भी बना। यह भी टी-34 टैंक था, किंतु इसपर तीन व्यक्तियों द्वारा चालित टरेट लगी थी, जिसपर 85 मिलीमीटर की तोप चढ़ी हुई थी। सन् 1944 में इसे युद्ध में काम में लाया गया। इसके पश्चात् टी-34/85 रूसी सेना का प्रामाणिक शास्त्र बन गया। सन् 1950 ईं0 में कोरिया युद्ध के प्रारंभ में इस टैंक ने प्रलय मचा दिया। बाद में चीनी स्वयंसेवकों ने इसे कोरिया में इस्तेमाल किया और रूसियों ने सन् 1953 के पूर्वी जर्मनी के जनजागरण के विरुद्ध इसका प्रयोग किया। रूस का एक अन्य प्रमुख मध्यभारीय टैंक था टी-54। इसका प्रमुख शस्त्र था 100 मिलीमीटर की तोप, जिसे तीव्र गतिवाली कार्ट टरेट (Cart turret) पर चढ़ाया गया था। इसकी ऊँचाई कम थी, अत: शत्रु द्वारा इसपर निशाना साधना कठिन था। सन् 1955 के लगभग इस टैंक का अधिक उपयोग हुआ। बाद में हंगरी की जनक्राँति के दमन के लिए रूसियों ने इसका प्रयोग सन् 1956 में भी किया। भारी टैंकों में रूस का सर्वप्रसिद्ध नमूना जोसेफ स्टैलिन तृतीय था। द्वितीय विश्वयुद्ध की समाप्ति के लगभग यह बनकर तैयार हुआ। इसपर 122 मिलीमीटर की तोप लगी थी। इसका भार 56 टन, कवच की मोटाई, 10 इंच और अग्र भाग तथा टरेट पूर्णरूपेण झलाई किए हुए थे। इसमें 600 अश्वशक्ति का इंजन लगा था।
आजकल टैंकों का महत्व सन् 1916, या सन् 1939 से भी अधिक बढ़ गया है। यह निश्चित रूप से कहा जा सकता है कि युद्धों के परिणामों का निश्चय पारमाणविक शस्त्रों और टैंकों द्वारा ही होगा। भविष्य में भी टैंक सुरक्षा और आक्रमण के सर्वश्रेष्ठ साधन रहेंगे और कोई आश्चर्य नहीं यदि निकट भविष्य में परमाणविक अस्त्रों का प्रतिरोध करने में सक्षम टैंकों का निर्माण और प्रयोग हो।
द्वितीय विश्वयुद्ध के बाद बने टैंको को उनकी पीड़ी में बाटा जाता है।
बैंकिंग लोकपाल योजना
बैंक ग्राहकों द्वारा बैंकिंग सेवाओं में पाई गई कमियों के संबंध में अपनी शिकायतों के समाधान हेतु उन्हें द्रुतगति वाला और कम खर्च वाला मंच प्रदान करने के लिए भारतीय रिजर्व बैंक द्वारा मुख्यतया क्षेत्रीय ग्रामीण बैंकों पर भी लागू करके इसका विस्तार करने में संशोधित किया गया था। 1 भारतीय रिजर्व बैंक ने नए क्षेत्रों में ग्राहकों की शिकायतों जैसे क्रेडिट कार्ड संबंधी शिकायतों, बैंकों के सेल्स एजेन्टों द्वारा वचनबद्ध सेवाएं प्रदान न करने और बैंकों द्वारा वचनबद्धता को पूरा न करने, ग्राहकों को पूर्व सूचना दिए बिना सेवा प्रभार लगाने तथा छोटे मूल्यवर्ग के नोट व सिक्के स्वीकार न करने या छोटे मूल्यवर्ग के नोट स्वीकार करने हेतु कमीशन लेने के संबंध में शिकायत कर सकेंगे।
अफजल खान (सेनापति)
1659 में, बीजापुर सल्तनत ने अफजल खान को छत्रपती शिवाजी महाराज से सामना करने के लिए भेजा, जो एक पूर्व जागीरदार थे, जिनहों ने स्वतंत्र रूप से काम करने लगे थे। वह शिवाजी महाराज के साथ एक संघर्ष विराम की बैठक में मारा गया था, और उसकी सेना प्रतापगढ़ की लड़ाई में हार गई थी।
मंदिरों का अपमान
बीजापुर के शासक की तरह अफजल खान मुसलमान था, जबकि शिवाजी हिंदू थे। शिव-भारत (1674) के अनुसार, शिवाजी के संरक्षण में रचित, अफ़ज़ल खान की सेना ने कई बुरे संकेतों के बीच अपना मार्च शुरू किया, जैसे उल्काओं का गिरना और बादल रहित आकाश में वज्रपात। पाठ में कहा गया है कि अफ़ज़ल खान सबसे पहले तुलजापुर आया था, जहाँ उसने शिवाजी की पारिवारिक देवी भवानी की मूर्ति को नष्ट कर दिया, और उसके मंदिर के सामने एक गाय (हिंदुओं द्वारा पवित्र मानी गई) का वध कर दिया। अफजल खान वध कहते हैं कि अफजल खान ने देवी को कुछ चमत्कार दिखाने की चुनौती दी। उन्होंने पंढरपुर और शिखर शिंगनापुर (शंभू महादेव) में हिंदू मंदिरों को अपवित्र किया। [8]
सभासद तुलजापुर और पंढरपुर में अफ़ज़ल खान की बेअदबी का भी समर्थन करता है। चिटनीस बखर और शिव दिग्विजय कहते हैं कि तुलजापुर और पंढरपुर की मूर्तियों को अफ़ज़ल खान के नष्ट करने से पहले ही हटा दिया गया था। [9] ईस्ट इंडिया कंपनी के समकालीन अंग्रेजी पत्र, डच ईस्ट इंडिया कंपनी के दाग-रजिस्टर, और पुर्तगाली अभिलेखों में अफ़ज़ल खान द्वारा मंदिरों के किसी भी अपमान का उल्लेख नहीं है। [12]
अफजल खान ने अंततः वाई में डेरा डाला, एक ऐसा शहर जिस पर उसने पहले के वर्षों में शासन किया था। [8] शिवाजी ने नए किलेबंद प्रतापगढ़ में निवास किया था, और अफ़ज़ल खान द्वारा हिंदू स्थलों को अपवित्र करने का उद्देश्य शायद शिवाजी को किले की सुरक्षा छोड़ने के लिए उकसाना था। [14] इन कार्रवाइयों ने स्थानीय हिंदू देशमुखों को अलग-थलग कर दिया, जो अफजल खान को स्थानीय समर्थन प्रदान कर सकते थे। चूँकि अफ़ज़ल खान ने अतीत में वाई क्षेत्र पर शासन किया था, और इसे अच्छी तरह से जानता था, उसने मान लिया कि उसे इस तरह के स्थानीय समर्थन की आवश्यकता नहीं है। [15]
गिरीश नागराजेगौड़ा
गिरीश होसानगरा नागराजेगौड़ा (ಗಿರೀಶ ಹೊಸನಗರ ನಾಗರಾಜೇಗೌಡ) एक भारतीय एथलीट है जिन्होंने २०१२ लंदन पैरालिम्पिक खेलों में पुरुषों की ऊँची कूद स्पर्धा के एफ४२ वर्ग में रजत पदक प्राप्त किया। सिजर्स तकनीक की मदद से फाइनल में १.७४ मीटर ऊँची कूद लगाकर पैरालिम्पिक खेलों में पदक जीतने वाले वह आठवें भारतीय है।
२४ वर्षीय नागराजेगौड़ा कर्नाटक राज्य के हासन जिले में स्थित वसनगरा गाँव से है। वह सन् २००८ के पश्चात् से विकलांग व्यक्तियों की सहायता के लिए बंगलौर आधारित एक गैर-सरकारी संगठन समर्थनम द्वारा प्रायोजित है। पैरालिम्पिक खेलों की तैयारी हेतु उन्होंने बासिलडन खेल गाँव में हुए तीन सप्ताह के प्रशिक्षण शिविर में भी हिस्सा लिया था।
श्रीभार्गवराघवीयम्
श्रीभार्गवराघवीयम् (२००२), शब्दार्थ परशुराम और राम का, जगद्गुरु रामभद्राचार्य (१९५०-) द्वारा २००२ ई में रचित एक संस्कृत महाकाव्य है। इसकी रचना ४० संस्कृत और प्राकृत छन्दों में रचित २१२१ श्लोकों में हुई है और यह २१ सर्गों (प्रत्येक १०१ श्लोक) में विभक्त है। महाकाव्य में परब्रह्म भगवान श्रीराम के दो अवतारों परशुराम और राम की कथाएँ वर्णित हैं, जो रामायण और अन्य हिंदू ग्रंथों में उपलब्ध हैं। भार्गव शब्द परशुराम को संदर्भित करता है, क्योंकि वह भृगु ऋषि के वंश में अवतीर्ण हुए थे, जबकि राघव शब्द राम को संदर्भित करता है क्योंकि वह राजा रघु के राजवंश में अवतीर्ण हुए थे। इस रचना के लिए, कवि को संस्कृत साहित्य अकादमी पुरस्कार (२००५) तथा अनेक अन्य पुरस्कारों से सम्मानित किया गया है।
महाकाव्य की एक प्रति, कवि की स्वयं की हिन्दी टीका के साथ, जगद्गुरु रामभद्राचार्य विकलांग विश्वविद्यालय, चित्रकूट, उत्तर प्रदेश द्वारा प्रकाशित की गई थी। पुस्तक का विमोचन भारत के तत्कालीन प्रधानमंत्री अटल बिहारी वाजपेयी द्वारा ३० अक्टूबर २००२ को किया गया था।
संरचना
जगद्गुरु रामभद्राचार्य ने इस महाकाव्य की रचना २००२ में अपने छठे छह महीने के पयोव्रत (व्रत जिसमें मात्र दूध का आहार ग्रहण किया जाता है) के समय चित्रकूट में की। कवि ने सर्गों की संख्या के रूप में २१ को कई कारणों से चुना। वे महाकाव्य की रचना २१वीं शताब्दी के प्रारम्भ में कर रहे थे और इसके अतिरिक्त यह २१वीं शताब्दी में रचा जाने वाला प्रथम संस्कृत महाकाव्य था। २१ संख्या महाकाव्य की कथा के साथ भी सम्बद्ध है। रेणुका, परशुराम की माँ, अपनी छाती २१ बार पीटती हैं, जब हैहय राजा उनके पति जमदग्नि की हत्या कर देते हैं। तदुपरान्त परशुराम पृथ्वी पर क्षत्रियों का २१ बार संहार करते हैं। कवि द्वारा एक और उद्धृत कारण यह है कि "लघुत्रयी" और बृहतत्रयी (संस्कृत महाकाव्य) में सम्मिलित पिछले संस्कृत महाकाव्य- मेघदूतम्, कुमारसंभवम्, किरातार्जुनीयम्, रघुवंशम्, शिशुपालवधम् तथा नैषधीयचरितम् क्रमशः २, ८, १८, १९, २० और २२ सर्गो में रचित थे, तथा २१ संख्या इस अनुक्रम से गायब थी। कवि कहते हैं कि उन्होंने इस कृति की रचना दोनों रामों – परशुराम एवं राम- के गायन के उद्देश्य से की है, जिनमें प्रथम परशुराम- अवतार, अनुकरणकर्ता और ब्राह्मण हैं एवं द्वितीय राम- अवतारी (अवतार के स्रोत), अनुकरणीय और क्षत्रिय हैं। यद्यपि महाकाव्य में कोई औपचारिक विभाजन नहीं है, कवि संकेत करते हैं कि महाकाव्य के ९ सर्गों के प्रथम भाग में परशुराम के नौ गुणों का वर्णन किया गया है तथा १२ सर्गों के द्वितीय भाग में महाकाव्य के नायक के रूप में वीर और सज्जन (धीरोदात्त) राम मुख्य नारी पात्र सीता के सहित प्रस्तुत किये गए हैं।
महाकाव्य के पंद्रह सर्गों में वर्णित अधिकांश घटनाएँ वाल्मीकि रामायण, तुलसीकृत रामचरितमानस, श्रीमद्भागवत, ब्रह्मवैवर्तपुराण, प्रसन्नराघव (जयदेव द्वारा एक नाटक) तथा सत्योपाख्यान सहित अनेक हिंदू ग्रन्थों में पाई जाती हैं। छह सर्गों की कथा कवि की मूल संरचना है।
कथा
यह महाकाव्य २१ सर्गों में (प्रत्येक १०१ पद्यों के) प्रणीत है। प्रथम नौ सर्गों में परशुराम के अवतार, कैलाश पर्वत पर भगवान शिव से उनका अध्ययन, अपनी मां और तीन भाइयों को मारने के अपने पिता के आदेश का निष्पादन और उनके अनुवर्ती पुनरूत्थान, उनका सहस्रबाहू राजा सहस्रार्जुन के साथ युद्ध, उनके द्वारा क्षत्रिय वंश का पृथ्वी से २१ बार संहार और शिव के पुत्र एवं बुद्धि के देवता गणेश के साथ उनके युद्ध का रोमांचक वर्णन प्रस्तुत किया गया है। अगले पांच सर्ग राम और उनकी पत्नी सीता के अवतरण और उनकी बाल्यकाल की मधुर बाललीलाओं का वर्णन करते हैं। अंतिम सात सर्ग श्री रामचरित मानस-बालकाण्ड का अनुसरण करते हैं, जो मुनि विश्वामित्र द्वारा दशरथ की राजधानी अयोध्या की यात्रा से प्रारम्भ होते हैं और मिथिला में दशरथ के चारों पुत्रों - जिनमें राम सबसे ज्येष्ठ थे – के विवाह संस्कार के साथ समाप्त होते हैं। २१ सर्गों का सारांश नीचे प्रस्तुत है-
१. श्रीभार्गवावतारोपक्रमः - कवि ज्ञान की देवी सरस्वती, बुद्धि के देवता गणेश, भगवान शिव और उनकी पत्नी पार्वती, परब्रह्म भगवान श्री सीता राम और अंत में दोनों रामों- जो कि प्रस्तुत महाकाव्य कथा के प्रतिपाद्य हैं, की कृपा का आह्वान करते हैं। सातवें मन्वन्तर में सृष्टा देव ब्रह्मा के सातवें पुत्र भृगु ऋषि और उनकी पत्नी ख्याति के यहाँ ऋचीक नामक पुत्र का जन्म होता है। ऋचीक का विवाह क्षत्रिय नरेश गाधि की पुत्री सत्यवती के साथ सपन्न होता है। ऋचीक सत्यवती और उनकी माता के लिए खीर के दो पात्रों का सृजन करते हैं, जो कि क्रमशः ब्राह्मण एवं क्षत्रिय गुणों से युक्त थे। सत्यवती की माता छिपकर पात्र बदल देती है, जिससे कि उनके यहाँ ब्राह्मण गुणों से युक्त पुत्र का जन्म हो। (यही पुत्र बाद में विश्वामित्र बनते हैं।)
माता के इस कृत्य का ज्ञान होने पर, सत्यवती ऋचीक से क्षत्रिय गुणों को उसके पौत्र में स्थानान्तरित करने का अनुरोध करती है, क्योंकि वह एक भयंकर और भीषण पुत्र को जन्म देने में भयभीत हैं। ऋचीक सत्यवती को समझाते हैं और दम्पति जमदग्नि नामक एक पुत्र को जन्म देते हैं। जमदग्नि का विवाह ऋषि रेनू की पुत्री रेणुका से होता है। दम्पति तीन पुत्रों को जन्म देते हैं। चौथे पुत्र के लिये, भगवान श्री राम को प्रसन्न करने हेतु दम्पति तप करते हैं। इसी बीच, हैहय राजा कृतवीर्य के यहाँ अर्जुन नामक एक पुत्र का जन्म होता है। अर्जुन दत्तात्रेय भगवान से वरदान के रूप में एक सहस्र भुजाएँ प्राप्त करता है और सहस्रार्जुन के नाम से विख्यात होता है।
सहस्रार्जुन सम्पूर्ण ब्रह्माण्ड को आतंकित करने लगता है। वह नर्मदा नदी के कल-कल बहते प्रवाह को अवरुद्ध कर देता है, राक्षसराज रावण को हरा कर बंदी बना लेता है (जिसे बाद में पुलस्त्य के अनुरोध पर छोड़ दिया जाता है) और देवताओं से स्वर्ग एवं यज्ञ की हवि छीन लेता है। दु:खी देवता ब्रह्मा के साथ साकेतलोक जाते हैं और भगवान श्रीराम से प्रार्थना करते हैं। श्रीराम देवताओं से कहते हैं कि सहस्रार्जुन का संहार करने के लिये उनका अंश जमदग्नि एवं रेणुका के चतुर्थ पुत्र के रूप में अवतरित होगा। यह अंश निरंकुश एवं अत्याचारी क्षत्रिय जाति का विध्वंस करेगा, समस्त भूमि ऋषि कश्यप को प्रदान करेगा और अंत में मिथिला में उन्हीं में समाहित हो जाएगा। देवता सन्तुष्ट होकर लौट जाते हैं और रेणुका भगवान श्रीराम के उनके गर्भ में प्रवेश करने पर गर्भवती हो जाती हैं।
२. दीक्षा-रेणुका को गर्भ के भार की कोई प्रतीति नहीं होती और वे गर्भावस्था के किसी भी प्रकार के कष्ट को अनुभव नहीं करतीं। जमदग्नि रेणुका का पुंसवन संस्कार करते हैं, जो कि पारंपरिक रूप से गर्भावस्था के आठवें माह सम्पन्न होता है। रेणुका के लिये समस्त शुभ शकुन दृष्टिगोचर होते हैं। सप्तर्षि उन्हें आशीष प्रदान करते हैं और नवग्रह उनके अनुकूल हो जाते हैं। रेणुका वैशाख शुक्ल पक्ष तृतीया, जो कि अक्षय तृतीया के नाम से प्रसिद्ध है, को एक बालक को जन्म देती हैं। देवताओं और ऋषि-मुनियों में अपार हर्ष छा जाता है। भृगु के आदेश पर, जमदग्नि बालक का नाम राम रखते हैं। राम को परशुराम भी कहा जाता है क्योंकि उन्हें परशु (फरसा) का खिलौना अत्यंत प्रिय है। बालक शेर और चीते जैसे जंगली पशुओं को भी पालतू बना लेता है और उनके संग क्रीड़ा करता है।
पांच वर्ष पश्चात बालक के दस संस्कार सम्पन्न किए जाते हैं। इसके उपरान्त परशुराम का उपनयन (यज्ञोपवीत) संस्कार किया जाता है। ब्रह्मा उन्हें यज्ञोपवीत का पवित्र धागा प्रदान करते हैं, शिव बालक को गायत्री मंत्र की दीक्षा देते हैं और परशुराम रेणुका से भिक्षा की याचना करते हैं। सर्ग का समापन परशुराम द्वारा अपने गुरु शिव से विद्याध्ययन हेतु कैलाश पर्वत पर प्रस्थान करने की घटना के साथ होता है।
परशुराम का समावर्तन संस्कार (विद्यार्थी जीवन का समापन) शिव द्वारा कराया जाता है, जो अपने शिष्य को आशीर्वचन देते हैं कि अठारह विद्याएँ सदैव उनके साथ रहें, उनके शस्त्र सदैव अमोघ हों। शिव उन्हें क्रुद्ध रूप धारण करने का आदेश देते हैं, जब श्रीराम मिथिला में शिवधनुष पिनाक को तोड़ें। इसके अतिरिक्त शिव परशुराम को अपने बाण और धनुष श्रीराम को समर्पित करने और श्रीराम के अवतारी रूप में अपने अवतार को लय करने का आदेश देते हैं। अपने शेष जीवन में उन्हें महेन्द्र पर्वत पर तप करने का आदेश दिया जाता है। अन्त में शिव कहते हैं कि परशुराम सावर्णि मनु के आठवें मन्वन्तर में सप्तर्षियों में से एक ऋषि होंगे, जिस प्रकार उनके पिता जमदग्नि वैवस्वत मनु के सातवें मन्वन्तर में एक ऋषि हैं। परशुराम शिव को प्रणाम करते हैं और उनसे जाने की अनुमति माँगते हैं।
४. समावर्तनम्-चौथे सर्ग का अधिकांश भाग प्रकृति विशेषत: वर्षा ऋतु एवं जंगल में जमदग्नि के आश्रम के वर्णन से सम्बन्धित है। भगवान शिव परशुराम को अपने माता-पिता के यहाँ लौटने की अनुमति दे देते हैं। जब परशुराम विदा ले रहे होते हैं, शिव श्रीराम अवतार परशुराम से उन्हें क्षमा करने को कहते हैं, यदि उन्होंने गुरु के रूप में उन्हें आदेश देते हुए किसी भी प्रकार से उनका कोई असम्मान किया हो। यह सुनकर परशुराम की आँखों में आँसू भर आते हैं। शिव और उनकी अर्धांगिनी पार्वती को नमस्कार कर एवं उनके पुत्रों गणेश और कार्तिकेय से मिलकर परशुराम अपने घर लौटने के लिए प्रस्थान करते हैं।
परशुराम अपने घर की ओर लौट रहे हैं और इसी बीच वर्षा ऋतु प्रारम्भ हो जाती है- यह कथाक्रम ४४ श्लोकों (४.७–४.५०) में प्रस्तुत किया गया है। परशुराम जमदग्नि के आश्रम में प्रवेश करते हैं, जो कि २१ श्लोकों (४.६१–४.८१) में वर्णित है। जमदग्नि और रेणुका अपने पुत्र को वापिस आया हुआ देखकर अत्यंत आनन्दित होते हैं। परशुराम आश्रम में रहना प्रारम्भ कर देते हैं और अपने सुन्दर कार्यों और चरित्र द्वारा आश्रम के समस्त ऋषि मुनियों के मन को मोह लेते हैं।
५. पित्राज्ञापालनम्-जमदग्नि परशुराम से विवाह करने और जीवन के द्वितीय चरण गृहस्थाश्रम में प्रवेश करने का आग्रह करते हैं। परशुराम सम्मानपूर्वक इस अनुरोध को अस्वीकार कर देते हैं और कहते हैं कि वे सदैव गृहस्थ जीवन के बंधन से दूर रहना चाहते हैं। एक सुबह, रेणुका जल लेने के लिए एक सरोवर पर जाती है। वहाँ वह गन्धर्वराज चित्ररथ को अपनी पत्नी के संग सरोवर के जल में विहार करते हुए देखती है। रेणुका चित्ररथ को देखकर आकृष्ट हो जाती है और उसके सम्बन्ध में कल्पनाएँ करती हुई घर लौटती है। जमदग्नि यह बात समझ जाते हैं और अपने तीनों बड़े पुत्रों को अपनी माता का वध करने का आदेश देते हैं, जो उनके अनुसार अपने व्यभिचारी विचारों से अपवित्र हो चुकी है। जब तीनों पुत्र उनके आदेश का पालन करने से मना कर देते हैं, तो परशुराम से जमदग्नि यह कार्य करने को कहते हैं।
परशुराम अपने पिता के आदेश एवं माता के ऋण- इनमें से एक के चयन को लेकर किंकर्तव्यविमूढ़ हो जाते हैं। उनके मानस पटल पर स्मृति शास्त्र स्मरण हो उठते हैं, जो उद्घोषणा कर रहे हैं कि माता पिता से दस गुना अधिक महान होती है। अत्यन्त विचार मंथन करने के पश्चात वे अपने पिता की आज्ञा पालन करने का निश्चय करते हैं। परशुराम अपनी माता और तीनों भाइयों के सिर पृथक कर देते हैं। जमदग्नि परशुराम के आज्ञा पालन से सन्तुष्ट होकर उनसे दो वरदान मांगने को कहते हैं। परशुराम प्रथम वर में चारों के पुनर्ज्जीवन की माँग करते हैं और दूसरे वर के रूप में उन सभी को वध की विस्मृति हो जाने की याचना करते हैं। प्रसन्न जमदग्नि उन्हें दोनों वर प्रदान कर देते हैं एवं रेणुका और उसके तीनों पुत्र मानों सोए हुए से जाग उठते हैं। इस प्रकार परशुराम अपने पिता को सन्तुष्ट करते हैं और अपनी माता के प्राणों को वापिस ले आते हैं।
६. सहस्रार्जुनवधः-परशुराम वेदों का अध्यापन प्रारम्भ कर देते हैं। वे ब्राह्मणों की एक गोष्ठी का आयोजन करते हैं, जिसमें वे ब्राह्मणों के हेतु अपरिहार्य गुणों के सम्बन्ध में विवेचन करते हैं और उनसे अपने कर्तव्यों का कदापि उल्लंघन न करने को कहते हैं। इसके पश्चात वे एक निर्जन वन में तपस्या करने के लिए चले जाते हैं। सहस्रार्जुन जमदग्नि ऋषि के आश्रम पर आता है, जबकि परशुराम यहाँ से दूर गए हुए हैं। जमदग्नि उसकी और उसकी सेना का स्वागत कामधेनु गौ की सेवाओं द्वारा करते हैं। सहस्रार्जुन जमदग्नि से कामधेनु उसे देने का आग्रह करता है और कहता है कि राजा का अपनी प्रजा की समस्त सम्पत्ति पर अधिकार होता है। जब जमदग्नि उसके आग्रह को अस्वीकार कर देते हैं, तो सहस्रार्जुन कामधेनु को बलपूर्वक अपनी राजधानी महिष्मति (महेश्वर, मध्य प्रदेश) ले जाता है। परशुराम जब लौटते हैं तो यह समाचार जानकर क्रोधित हो उठते हैं और अकेले ही कामधेनु को वापिस लाने के लिए महिष्मति चल पड़ते हैं। महिष्मति पहुँचकर वे सहस्रार्जुन को युद्ध के लिए ललकारते हैं, जिसे सहस्रार्जुन स्वीकार कर लेता है। परशुराम युद्ध में सहस्रार्जुन की सारी सेना का संहार कर देते हैं।
इसके पश्चात परशुराम और सहस्रार्जुन के बीच एक भीषण युद्ध प्रारम्भ होता है, जिसमें दोनों दिव्य बाणों का प्रयोग करते हैं। तब परशुराम निश्चय करते हैं कि उन्होंने सहस्रार्जुन को युद्ध के रंगमंच पर बहुत देर मनोरंजन करने का अवसर प्रदान कर दिया है। परशुराम तुरन्त अपने पांच सौ धनुषों का एक साथ संधान करते हैं। फिर वे सहस्रार्जुन के रथ का विध्वंस कर देते हैं। तब सहस्रार्जुन परशुराम के साथ द्वन्द्व युद्ध करते हुए उन पर प्रहार करता है। अपने परशु का प्रयोग सहस्रार्जुन का सिर काटने के लिए करने से पूर्व, परशुराम उसकी समस्त भुजाओं को अपने परशु से काट फेंकते हैं। देवता सहस्रार्जुन के आतंक का नाश करने के लिए परशुराम की मुक्त कंठ से प्रशंसा करते हैं। परशुराम विजयी होकर एवं कामधेनु को साथ लेकर अपने आश्रम लौटते हैं और सभी उनका प्रसन्न ह्रदय से स्वागत करते हैं।
७. तीर्थाटनम्-जमदग्नि परशुराम को सहस्रार्जुन के संहार से उद्वेलित उनके मस्तिष्क की शान्ति हेतु भारत के विभिन्न पवित्र स्थलों की तीर्थयात्रा करने का परामर्श देते हैं। परशुराम सर्वप्रथम चित्रकूट, अयोध्या, मथुरा, वृन्दावन, हरिद्वार, मायापुरी (कनखल), काशी, कांची, रंगनाथ (श्रीरंगम), अवन्तिका (उज्जैन) और द्वारिका स्थित वैष्णव तीर्थस्थलों की यात्रा करते हैं। इसके उपरान्त वे शैव तीर्थस्थलों- सोमनाथ, मल्लिकार्जुन, महाकाल, ॐकारेश्वर, वैद्यनाथ, भीमाशंकर, काशी विश्वनाथ, त्र्यम्बकेश्वर, केदारनाथ, नागेश्वर, रामेश्वर एवं घुश्मेश्वर के द्वादश ज्योतिर्लिंग – की यात्रा करते हैं। इसके पश्चात वे पुष्कर की तीर्थयात्रा करते हैं। अन्त में वे प्रयाग पहुँचते हैं और संगम में स्नान करते हैं। सर्ग के अन्त में कवि टिपण्णी करते हैं कि इन समस्त स्थानों की यात्रा कर, परशुराम भारत की सम्पूर्ण भूमि को एक तीर्थस्थल बना देते हैं।
८. न्यस्तदण्डम्-जबकि परशुराम अपनी तीर्थयात्रा पर हैं, सहस्रार्जुन के पुत्र- हैहय राजकुमार अपने पिता के वध का प्रतिशोध लेने के लिए जमदग्नि के आश्रम पर आक्रमण कर देते हैं। राजकुमार प्रत्येक वस्तु और व्यक्ति जो उनके रास्ते में आता है, को नष्ट कर देते हैं। वे गहन ध्यान में मग्न जमदग्नि का शीश काट लेते हैं और उसे अपने साथ महिष्मति ले जाते हैं। जब परशुराम लौटते हैं तो वे आश्रम को शवों से आच्छादित पाते हैं। तभी उन्हें जमदग्नि के धड़ के समीप रेणुका करुण क्रंदन करती हुई दिखाई पड़ती है। परशुराम को देखकर रेणुका २१ बार अपनी छाती पीटकर विलाप करती हुई कहती है कि परशुराम के अभी तक जीवित रहते हुए हैहय राजाओं ने उनके पति को कैसे मार डाला?
परशुराम जमदग्नि के धड़ को तेल से भरी एक नौका में रखते हैं और रेणुका से पिता के शरीर की सुरक्षा करने को कहते हैं, जब तक वह वापिस न लौट आएँ। क्रुद्ध परशुराम अकेले ही महिष्मति जाते हैं और हैहयों को ललकारते हैं। वे उनकी समस्त सेना का संहार कर देते हैं और हैहय वंश का सम्पूर्ण विनाश कर देते हैं। फिर वे जमदग्नि के कटे शीश को लाकर धड़ से जोड़ देते हैं, जिससे जमदग्नि पुनर्जीवित हो उठते हैं। रघु एवं यदु वंशों को छोड़कर, परशुराम क्षत्रिय जाति का २१ बार पृथ्वी से संहार कर देते हैं। परशुराम १२००० राजाओं का वध कर कुरुक्षेत्र में रक्त के पांच विशाल कुण्ड बना देते हैं। अन्त में, कश्यप ऋषि के कहने पर, परशुराम अपने क्रोध का परित्याग कर देते हैं और सम्पूर्ण विजित भूमि कश्यप को दे देते हैं। तत्पश्चात वे तपश्चर्या करने के लिए महेन्द्र पर्वत पर चले जाते हैं।
परशुराम अपना परशु फेंककर गणेश को क्षति पहुँचाने का प्रयत्न करते हैं, जिससे गणेश का बाँया दांत टूट जाता है। शिव के भूत परशुराम को मारने के लिए उन पर आक्रमण कर देते हैं, किन्तु गणेश उन्हें रोक देते हैं। तभी माता पार्वती आती हैं और परशुराम को अपने गुरु-पुत्र का दांत तोड़ने के लिए डांटती हैं। वह कुपित होकर परशुराम को श्राप देती हैं कि उनका परशु राम में उसी प्रकार तिरोहित हो जाएगा, जिस प्रकार बिजली बादलों में अन्तर्निहित हो जाती है और उनके धनुष बाण उनके प्राणों के साथ राम में समाहित हो जाएंगे। फिर वह कहती हैं कि एकदन्त गणेश, जिन्होंने अपने दांत टूटने का प्रतिशोध न लेकर स्वयं पर नियंत्रण रखा, सर्वत्र पूजित होंगे। परशुराम पार्वती को प्रसन्न करते हैं और गणेश से क्षमा-याचना करते हैं। तदनन्तर वे भगवान शिव को नमस्कार कर अपने आश्रम वापिस लौट आते हैं।
१०. श्रीराघवावतारप्रतिज्ञानम्-परशुराम महेन्द्र पर्वत पर लौट आते हैं और अपने गत कार्य कलापों का विश्लेषण करते हैं। वे अपने क्रोध में किए हुए कार्यों पर अत्यन्त पश्चाताप का अनुभव करते हैं और अपने भूतकाल में किए समस्त वधों का प्रायश्चित करने के लिए तपस्या करने का संकल्प लेते हैं। वे भगवान श्रीराम के सुन्दर रूप का ध्यान करने लगते हैं।
सहस्रार्जुन के मारे जाने और परशुराम द्वारा अपने शस्त्रों का त्याग कर दिए जाने पर, रावण की शक्ति को चुनौती देने वाला अब संसार में कोई भी शूरमा नहीं है। अतएव वह सम्पूर्ण धरा को त्रास देने लगता है- वह कैलाश पर्वत उठा लेता है, आठों दिग्गजों को सताने लगता है, इन्द्र का राज्य जीत लेता है और धर्माचरण करने वाले प्रत्येक व्यक्ति को आतंकित करने लगता है। रावण के अत्याचार को सहन करने में असमर्थ होकर, पृथ्वी एक गौ का रूप धारण करती है और रुदन करती हुई सुमेरु पर्वत के पास जाती है। ब्रह्मा पृथ्वी एवं शिव के संग वार्तालाप करते हैं। तत्पश्चात ब्रह्मा भगवान श्री सीताराम जी के दर्शन हेतु साकेतलोक गमन करते हैं। वह रावण संहार हेतु भगवान श्रीराम से अवतार लेने की प्रार्थना करते हुए उनकी ३१ पद्यों (१०.५६–१०.८६) में अत्यन्त सुन्दर स्तुति करते हैं। श्रीराम उन्हें आश्वासन देते हुए कहते हैं कि वे शीघ्र ही राम के रूप में और अपने तीन विष्णु अंशों के संग- क्षीरसागरवासी विष्णु भरत के रूप में, वैकुण्ठवासी विष्णु लक्ष्मण रूप में और श्वेतद्वीपवासी विष्णु शत्रुघ्न के रूप में-अवतार लेंगे। जब ब्रह्मा आश्वस्त होकर लौट जाते हैं, राम सीता से स्वयं अवतार लेने के पश्चात उनसे भी अवतरित होने का निवेदन करते हैं। तदुपरांत वे अयोध्या में कौशल्या के पुत्र के रूप में जन्म लेने का निश्चय करते हैं।
११. श्रीराघवावतरणम्- सर्ग के प्रथम पंद्रह श्लोक सरयू नदी के तट पर स्थित अयोध्या नगरी के गौरव का गुण-गान करते हैं। महाराज दशरथ अयोध्या के राज्य का शासन कर रहे हैं, किन्तु अनेक वर्षों के पश्चात भी उन्हें कोई पुत्र उत्पन्न नहीं हुआ है। वे अपने गुरु वशिष्ठ के समीप जाते हैं और उनके समक्ष अपने ह्रदय की अपूर्ण अभिलाषा व्यक्त करते हैं। वशिष्ठ उन्हें शीघ्र ही चार पुत्रों के जन्म लेने का आश्वासन देते हैं। अश्वमेध, विश्वजित और राजसूय यज्ञ को सम्पन्न करने के पश्चात, वशिष्ठ दशरथ के लिए पुत्रेष्टि यज्ञ कराने के लिए ऋषि ऋष्यशृंग को आमंत्रित करते हैं। यज्ञ की समाप्ति पर अग्निदेव खीर का एक पात्र लेकर प्रकट होते हैं। दशरथ खीर का आधा भाग कौशल्या को देते हैं, चौथाई कैकेयी को एवं दो आठवें भाग सुमित्रा को। तीनों रानियाँ गर्भवती हो जाती हैं।
इसी बीच अनेक देवता वानर परिवारों में अवतरित होते हैं, जिनमें शिव हनुमान के रूप में जन्म लेते हैं। रानियों के गर्भ धारण करने के बारह माह पश्चात, चैत्र शुक्ल पक्ष नवमी (रामनवमी) के मंगलमय दिन भगवान श्रीराम धनुष बाण धारण किए हुए एक षोडशवर्षीय किशोर के रूप में प्रकट होते हैं। कौशल्या की विनती पर वे एक सद्योजात शिशु का रूप धारण कर लेते हैं। कैकेयी भरत को और सुमित्रा दो पुत्रों- लक्ष्मण एवं शत्रुघ्न को जन्म देती हैं। देवगण और अयोध्या की प्रजा चारों पुत्रों के जन्म पर आनन्द से उत्सव करते हैं। परशुराम महेन्द्र पर्वत पर भगवान राम के बाल रूप का ध्यान करते हुए और उनका गुणगान १६ पद्यों (११.८४–११.९९) में करते हुए हर्ष से रोमांचित हो उठते हैं।